Komission asetus (EY) N:o 1342/2001, annettu 3 päivänä heinäkuuta 2001, erityistoimenpiteistä asetuksesta (EY) N:o 174/1999, asetuksesta (EY) N:o 800/1999 ja asetuksesta (EY) N:o 1291/2000 poikkeamiseksi maito- ja maitotuotealalla annetun asetuksen (EY) N:o 795/2001 muuttamisesta



Virallinen lehti nro L 181 , 04/07/2001 s. 0015 - 0015



Komission asetus (EY) N:o 1342/2001, annettu 3 päivänä heinäkuuta 2001, erityistoimenpiteistä asetuksesta (EY) N:o 174/1999, asetuksesta (EY) N:o 800/1999 ja asetuksesta (EY) N:o 1291/2000 poikkeamiseksi maito- ja maitotuotealalla annetun asetuksen (EY) N:o 795/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 26 artiklan 3 kohdan sekä sen 40 artiklan, sekä katsoo seuraavaa: (1) Komission asetuksella (EY) N:o 795/2001(3) on otettu käyttöön erityistoimenpiteitä sellaisten vientitapahtumien säännönmukaistamiseksi, joita ei ollut voitu saattaa loppuun, koska jotkin jäsenvaltiot olivat pidentäneet terveystodistusten antamista koskeneita menettelyitä suojatoimenpiteitä koskeneilla eri päätöksillä ja koska jotkin kolmannet maat olivat toteuttaneet toimenpiteitä tuonnin rajoittamiseksi. (2) Joidenkin kolmansien maiden viranomaisten toteuttamat yhteisöstä tapahtuvaa vientiä koskevat terveydelliset suojatoimenpiteet ovat edelleen voimassa ja vaikuttavat yhä haitallisesti tiettyjen tuotteiden vientimahdollisuuksiin. (3) Olisi rajoitettava niistä yhteisön viejille aiheutuvia seurauksia jatkamalla tiettyjen tuotteiden vientitodistusten voimassaoloaikaa ja pidentämällä tiettyjä määräaikoja niin, että muutokset tulevat voimaan viipymättä. Olisi myös muutettava jäsenvaltioilta vaadittavia kyseisiin todistuksiin liittyviä ilmoituksia. (4) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 795/2001 seuraavasti: 1) Korvataan 1 artiklan 2 kohta seuraavasti: "2. Poiketen siitä, mitä asetuksen (EY) N:o 174/1999 6 artiklassa säädetään, mainitun asetuksen mukaisesti myönnettyjen ja viimeistään 22 päivänä maaliskuuta 2001 haettujen vientitodistusten voimassaoloaikaa jatketaan todistuksen haltijan pyynnöstä: - viidellä kuukaudella, kun todistuksen voimassaoloaika päättyy 31 päivänä maaliskuuta 2001, - neljällä kuukaudella, kun todistuksen voimassaoloaika päättyy 30 päivänä huhtikuuta 2001, - kolmella kuukaudella, kun todistuksen voimassaoloaika päättyy 31 päivänä toukokuuta 2001, - kahdella kuukaudella, kun todistuksen voimassaoloaika päättyy 30 päivänä kesäkuuta 2001, - yhdellä kuukaudella, kun todistuksen voimassaoloaika päättyy 31 päivänä heinäkuuta 2001." 2) Korvataan 2 artikla seuraavasti: " 2 artikla Jäsenvaltioiden on ilmoitettava komissiolle faksitse (32-2) 295 33 10): - viimeistään 10 päivänä heinäkuuta 2001 huhtikuun 27 päivän ja kesäkuun 30 päivän 2001 väliseltä ajalta, ja - viimeistään kunkin kuukauden kymmenentenä päivänä edellistä kuukautta koskevat tiedot heinäkuun tiedoista alkaen, niiden tuotteiden, joihin sovelletaan kaikkia tässä asetuksessa säädettyjä toimenpiteitä, todistuksen numero ja antopäivä, vientitukinimikkeistön koodi ja todistuksen 7 kohdassa ilmoitettu yhteisön ulkomaankaupan tilastointiin tarkoitettu maiden ja alueiden koodi, tuotemäärä sekä todistuksen alkuperäinen ja jatkettu voimassaoloaika." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä heinäkuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 193, 29.7.2000, s. 10. (3) EYVL L 116, 26.4.2001, s. 14.